OpenLLM-France/wikimedia huggingface dataset:
# Cinema Olimpia

El Cinema Olimpia fou un cinema de Manresa (Bages) i és un edifici protegit com a bé cultural d'interès local.

## Història

Es va inaugurar el 8 juliol de 1927 i era propietat de l'empresari Serramalera i, en un primer moment, va tenir el nom de Pathé-cinema, amb un aforament de 1.374 butaques.
Una forta competència amb dos espais escènics de la ciutat inaugurats aquell mateix any, el Teatre Kursaal i el Modern Palace, va fer engegar campanyes publicitàries potents que inclogueren diorames i homes anunci pels carrers. Era un dels dos cinemes de Manresa que feien més sessions durant la setmana, projectant cada dia excepte els divendres.
La sessió començava a les quatre de la tarda en sessió contínua. Primer es projectava la pel·lícula base, considerada la més bona, i després la segona seguida del NO-DO. Les sessions acabaven a quarts d'una de la matinada. Les sessions contínues, que es feien els dimecres i dijous, eren més barates i s'anomenaven ‘programa de duro’ (cinc pessetes, 0,03 € de l'actualitat).Eren entrades no numerades, molt populars i sempre s'ocupava tot l'aforament. Es permetia l'entrada i sortida en qualsevol moment de la projecció.
El Cinema Olympia va tancar el 1984 i a partir de llavors l'edifici s'ha destinat a usos comercials.

## Descripció

Edifici de planta rectangular, de planta baixa i pis de doble alçada. Composició unitària. Les façanes són de composició clàssica, ordenades simètricament, amb cinc obertures per planta, organitzades segons cinc eixos verticals: tres centrals amb portal en planta baixa i balcó amb balustres al pis principal, corresponent a l'amfiteatre. Es remata a la part superior amb una cornisa, barana massissa i cartela central flanquejada per grosses volutes. La coberta és a dues aigües, de teula plana. A la planta baixa es desenvolupa el vestíbul i platea (en desnivell), amb l'escenari al fons. Un bon tros de l'escenari i la sala ocupen el pati interior de l'illa. La part alta de l'edifici està ocupada per l'amfiteatre, suportada per pilars de fosa, i el foyeur.
Com a elements decoratius destaquen els elements clàssics que ornamenten la façana, com ara el fris de la cambra d'aire, les baranes dels balcons, el remat de la cornisa. La fusteria és original. Hi ha uns tiradors ben treballats a la planta baixa.

## Referències

* 1 2 «Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya.».
* 1 2 GASOL, J.M.. “Els Espectacles” A DD.AA.: Història de la ciutat de Manresa 1900-1950, vol. III.. Caixa de Manresa, p. 377-401. ISBN 84 - 606 - 0279 6.
* ↑ XICOTA «Manresa, ciutat pionera del Setè Art». Manresa a Cop d'ull (número 12), 01-12-2013.
* 1 2 3 4 5 6 «Cinema Olimpia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Olkhovka

«Olkhovka» té aquests significats:
* Olkhovka (Primórie), localitat del krai de Primórie, a Rússia
* Olkhovka (Sakhalín), localitat de l'óblast de Sakhalín, a Rússia
* Olkhovka (Baixkíria), localitat de la república de Baixkíria, a Rússia
* Olkhovka (Sverdlovsk), localitat de l'óblast de Sverdlovsk, a Rússia
* Olkhovka (Romànovka), localitat de l'óblast de Saràtov, a Rússia
* Olkhovka (Rtísxevo), localitat de l'óblast de Saràtov, a Rússia
# Joan Saurina i Rovira

Joan Saurina i Rovira (Vilassar de Dalt, 15 de març de 1916 - ?) fou un futbolista català de les dècades de 1930 i 1940.
Després de jugar al CE Vilassar de Dalt, fitxà pel FC Barcelona l'any 1934. Jugà dues temporades al club, però només disputà un partit oficial de lliga durant la temporada 1934-35. A continuació jugà a l'EC Granollers i la UE Sants. Després de la guerra civil jugà al Reial Valladolid la temporada 1943-44. La resta de la seva carrera defensà els colors de diversos clubs modestos catalans, com foren: CE Júpiter, CF Vilanova, FC Vilafranca, FC Palafrugell, CE Premià, CE Cervera, CF Torelló i AD Guíxols.

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Joan Saurina i Rovira a BDFutbol
# Islami Inquilabi Mahaz

Islami Inquilabi Mahaz fou una organització guerrillera sorgida a l'interior de Jammu i Caixmir, amb base al districte de Ponch. Es va unir a Lashkar-e-Toiba el 1993.
És un grup petit però va assolir una gran notorietat després dels atemptats del 29 d'octubre de 2005 a Delhi, que va reivindicar des d'una pàgina web islàmica. També ha estat implicat en atemptats a Karachi, i se l'acusa de mantenir vincles amb Al-Qaeda.

## Referències

* ↑ Ved Prakash. Encyclopaedia of Terrorism in the World, 2011, p.182.
* ↑ Majumder, Sanjoy «Who is behind the Delhi bombings?». BBC News. BBC [[[Delhi]]], 31-10-2005 [Consulta: 24 desembre 2009].
* ↑ Associated Press «Group Says It Staged Indian Blasts». The Washington Post. Associated Press. The Washington Post, 31-10-2005 [Consulta: 24 desembre 2009].
# Geografia electoral

La geografia electoral és una branca de la geografia, i més precisament de la geografia política, que estudia els resultats electorals d'una regió, comunitat o país; d'una distribució espacial concreta. Així es poden discernir les dinàmiques electorals de cada país. El seu estudi dataria ja del segle xix i involucra alhora geografia, política i sociologia. Per exemple, segons el geògraf francès André Siegfried, a França la declinació del vot cap a la dreta o esquerra té molt a veure amb si la zona analitzada presenta una població més o menys allunyada entre ella, si el sòl és més o menys ric. Així, aquelles zones en què la població es reparteix de manera més llunyana, amb un sòl poc fructífer i sota un model de família tradicional tindria tendència a votar la dreta, mentre que l'escenari contrari fa que la gent entri més aviat en una dinàmica coperativista, fent doncs que es tendeixi a votar a l'esquerra. Al llarg dels segles diferents geògrafs han anat ampliant els coneixements en aquest camp.

## Referències

* ↑ André Siegfried, Tableau politique de la France de l'Ouest sous la Troisième République, A. Colin, 1913 ; réimp. Bruxelles, Éditions de l'Université de Bruxelles, 2010 (ISBN 978-2-8004-1473-7)
# Pont de Maincy

El pont de Maincy és un quadre del pintor francès Paul Cézanne realitzat en oli sobre tela entre 1879 i 1880, mentre residia a Melun. Representa un pont que travessa el riu Almont, ubicat en el municipi veí de Maincy. La identificació i la datació de l'obra no va ser fàcil.
L'obra fa 58,5 cm d'alçada i 72,5 cm d'amplada. Es conserva al Museu d'Orsay de París.

## Referències

* 1 2 «Pont de Maincy». Musée d'Orsay. [Consulta: 21 desembre 2015].
* ↑ Ubicació del pont 48° 33′ 01″ N, 2° 40′ 47″ E﻿ / ﻿48.55028°N,2.67972°E﻿ / 48.55028; 2.67972

## Enllaços externs

* El pont Cézanne a Maincy Arxivat 2015-12-22 a Wayback Machine. (francès)
# Mazara

Mazara (en llatí Mazara, en grec antic Μάζαρα) moderna Mazzara, va ser una ciutat situada al sud-oest de Sicília a la desembocadura del riu del mateix nom entre Selinunt i Lilibèon.
L'esmenta per primer cop Diodor de Sicília l'any 409 aC i era probablement dependència de Selinunt.
Anníbal la va conquerir quan avançava cap a Selinunt, i Esteve de Bizanci diu que era una fortalesa dels selinuntins. Durant la Primera Guerra Púnica els romans la van arrabassar als cartaginesos.
Sembla que no va ser mai una ciutat. Plini el Vell parla del riu Mazaros, però no menciona la ciutat, com tampoc ho fa Claudi Ptolemeu, que també anomena el riu (Μάζαρος). La ciutat existia sens dubte ja que apareix a l'Itinerari d'Antoní, que la situa a 12 milles romanes de Lilibèon.
Els sarraïns la van repoblar i la van fer la capital de tot el districte dels voltants, quan la resta de Sicília estava ocupada pels normands. Segons William Smith, queden només algunes restes de sarcòfags i unes inscripcions.

## Referències

* ↑ «History of Mazara-del-Vallo» (en anglès). Italy This Way. [Consulta: 18 desembre 2021].
* ↑ Smith, William (ed.). «Mazara». Dictionary of Greek and Roman Geography (1854). [Consulta: 10 desembre 2022].
# Rock um Knuedler

Rock um Knuedler és un festival de rock que se celebra cada estiu en el centre de la ciutat de Luxemburg. Fundat en 1991, quan Luxemburg va ocupar la presidència de la Unió Europea, va ser dissenyat per a grups locals, però des de 1995 també ha estat una trobada popular per a artistes i bandes estrangeres. Les actuacions d'una dotzena de grups tenen lloc anualment en dos escenaris erigits en la Plaça de Guillem II, també coneguda com a Knuedler. L'entrada és gratuïta, atraient audiències de fins a 10.000 espectadors.
Recentment, al Rock um Knuedler han aparegut grups internacionals tan llunyans com Choc Quib Town (Colòmbia), Staff Benda Bilili (República Democràtica del Congo) i Ben Harper (Estats Units). Molts artistes i bandes locals també realitzen un programa a partir del matí fins altes hores de la nit.

## Referències

* ↑ «Rock um Knuedler». KadmusArts. [Consulta: 7 octubre 2015].
* ↑ «MeYouZik: Musiques du monde» (PDF) (en francès). Rockumknuedler.lu. Arxivat de l'original el 2011-07-22. [Consulta: 7 octubre 2015].

## Enllaços externs

* Web oficial
# Ocipodoïdeus

Els ocipodoïdeus (Ocypodoidea) són una superfamília de crustacis decàpodes, nomenats a partir del gènere Ocypode, que inclou diverses espècies de crancs.

## Taxonomia

La superfamília Ocypodoidea inclou 342 espècies en set famílies:
* Família Camptandriidae Stimpson, 1858
* Família Dotillidae Stimpson, 1858
* Família Heloeciidae Milne Edwards, 1852
* Família Macrophthalmidae Dana, 1851
* Família Mictyridae Dana, 1851
* Família Ocypodidae Rafinesque, 1815
* Família Xenophthalmidae Stimpson, 1858

## Referències

* ↑ «WoRMS - World Register of Marine Species - Ocypodoidea Rafinesque, 1815». [Consulta: 25 setembre 2021].
# Jimmy Nicholl

James Michael Nicholl (28 de desembre de 1956) és un exfutbolista nord-irlandès de la dècada de 1980, nascut al Canadà.
Fou 73 cops internacional amb la selecció d'Irlanda del Nord amb la que participà en la Copa del Món de futbol de 1982 i a la de 1986.
Pel que fa a clubs, defensà els colors de Manchester United i Rangers.
Posteriorment fou entrenador a clubs com Raith Rovers, o Cowdenbeath.

## Palmarès

Jugador

### Manchester United

* FA Cup: 1976-77

### Rangers

* Scottish League Cup: 1983-84, 1986-87, 1987-88
* Scottish Premier Division: 1986-87, 1988-89
Entrenador

### Raith Rovers

* Fife Cup (7): 1990-91, 1992-93, 1993-94, 1994-95, 1997-98, 1998-99
* Scottish League Cup: 1994-95
* Scottish First Division (second tier): 1992-93, 1994-95

### Cowdenbeath

* Fife Cup: 2013-14
* Scottish Championship play-offs: 2013-14

## Referències

* ↑ Nicholl's international record
* ↑ NASL Stats
* ↑ «Raith Rovers manager Jimmy Nicholl». Fitbastats.com. [Consulta: 1r abril 2017].
* ↑ «Northern Ireland Footballing Greats: Jimmy Nicholl». [Consulta: 15 gener 2008].
* ↑ «Jimmy Nicholl on football, the Troubles, and bringing together divided communities». The Herald [Glasgow], 12-04-2016 [Consulta: 1r novembre 2017].
* ↑ «Perfil a hugmansfootballers». Arxivat de l'original el 2018-09-21. [Consulta: 21 setembre 2018].
* ↑ McKinney, David «Bayern ruin all Raith's dreams». The Independent, 17-10-1995 [Consulta: 1r maig 2018].
* ↑ «Jimmy Nicholl is confirmed as Cowdenbeath manager». BBC Sport, 25-06-2010 [Consulta: 25 juny 2010].
# Gerolamo II Coreggio

Gerolamo II Correggio d'Àustria va ser fill de Alessandro Correggio i comte sobirà indivís de Correggio i de Medesano i senyor de Rosssena. Va ser privat del feu el 1611 pel duc de Parma per sospitar que estava implicat en una conjura amb el comte de Sala i va morir a la presó de Rocchetta de Parma el 1612.
# Primus (patriarca)

Primus, també anomenat Aprimus o Abriamus, va ser el cinquè patriarca d'Alexandria, de l'any 106 al 118.
Va ser batejat per l'apòstol Marc, que també el va ordenar sacerdot, juntament amb Anià d'Alexandria, el segon patriarca. Va ser nomenat patriarca el 16 de juny de l'any 106, quan Trajà era emperador, i durant el seu mandat l'Església va viure en pau. Va morir l'any 118, sota el regnat d'Hadrià. El Sinaxari de l'Església Ortodoxa Copta el considera sant.

## Notes

* ↑ Segons el Diccionari llatí-català de noms propis, p. 150

## Referències

* ↑ «Primus» (en angles). Previous patriarcs. Patriarchate of Alexandria. [Consulta: 26 agost 2023].
* ↑ «The Departure of Pope Abriamus (Primus), Fifth Patriarch of Alexandria». Copticchurch.net. St,Mark's Coptic Orthodox Church, Jersey City N.J.. [Consulta: 26 agost 2023].
# Onobrisats

Els onobrisats (en llatí: Onobrisates) van ser un poble aquità esmentat per Plini el Vell, que diu que vivien als Pirineus. Se suposa que correspon al poble que vivia a la regió del Neste, afluent del riu Garona, al modern Nebosan.

## Referències

* ↑ Plini el Vell. Naturalis Historia, IV, 19
* ↑ Smith, William (ed.). «Onobrisates». Dictionary of Greek and Roman Geography (1854). [Consulta: 5 agost 2022].
# Jacquard

«Jacquard» té aquests significats:
* teler de Jacquard, teler mecànic inventat per Joseph Marie Jacquard el 1801.
* Joseph Marie Jacquard, inventor francès (1752 - 1834).
# Grafium

El grafium o Graphium era entre els romans un instrument de bronze semblant a les actuals agulles imperdibles.
Els romans se servien del grafium per escriure en taules cobertes de cera. En tancar-se, entrava la punta en una mena d'osca que permetia portar-lo a les butxaques. Va ser més tard substituït per l' stylus , espècie de ploma d'os o d'ivori.
Al Museu de Nàpols es troben preciosos tinters romans (atramentarium) cilíndrics i poligonals, de bronze i amb incrustacions de plata que produeixen sobre el fons dibuixos i figures artístiques. Així mateix es troben llargues plomes de bronze amb una forma semblant a les actuals i nombrosos estilets (Stylum) d'os o ivori i de bronze o ferro (Graphium).

## Enllaços externs

* Descripció del 'Graphium

## Referències

Aquest article conté material del diccionari enciclopèdic popular il·lustrat Salvat de la dècada del 1906 a 1914 que es troba en el domini públic.
# Princ Bajaja

Princ Bajaja (El príncep Bajaja) és una pel·lícula txecoslovaca de 1971 de cinema fantístic basat en el conte homònim de Božena Němcová i dirigida per Antonín Kachlík.

## Argument

Després de la mort dels seus pares, el jove príncep Bajaja es proposa trobar la seva fortuna. En el seu viatge rescata un cavall encantat, que més tard ve en la seva ajuda. Disfressat de jardiner mut, coneix la princesa Slavěna, que ha de ser sacrificada a un drac de tres caps durant el seu 18è aniversari. El seu pare, el rei, està buscant un pretendent per a la princesa, però ningú està preparat per lluitar contra el drac, excepte Bajaja, que rep armadura màgica del cavall encantat. Tot i que està ferit, Bajaja derrota al drac, però un cavaller maligne s'atribueix els fets.

## Repartiment

* Ivan Palúch - Príncep Bajaja (Veu: Petr Štěpánek)
* Magda Vašáryová - Princesa Slavěna
* František Velecký - El cavaller negre (Veu: Petr Čepek)
* Gustav Opočenský - El rei

## Premis

29a edició de les Medalles del Cercle d'Escriptors Cinematogràfics
| Categoria | Resultat |
| Millor pel·lícula infantil | Guanyador |

## Referències

* ↑ ’’Prinz Bajaja’’ in Karel Jaromír Erben und Božena Němcová: Märchen, S. 86–95; illustriert von Josef Lada, übersetzt von Günther Jarosch und Valtr Kraus; Albatros-Verlag, Prag 2001; ISBN 80-00-00930-7
* ↑ «Premios del CEC a la producción española de 1973». Círculo de Escritores Cinematográficos. Arxivat de l'original el 2016-03-05. [Consulta: 16 desembre 2018].

## Lesctures

* Božena Němcová: „Prinz Bajaja“ a Karel Jaromír Erben und Božena Němcová: Märchen, S. 86–95; illustriert von Josef Lada übersetzt von Günther Jarosch und Valtr Kraus; Albatros-Verlag, Prag 2001; ISBN 80-00-00930-7
* Ondřej Cikán: Prinz Aberjaja – Gedicht über die wahre Liebe, illustriert von Peperski, Labor-Verlag, Wien 2013; ISBN 978-3902800091

## Enllaços externs

* Prinz Bajaja Arxivat 2017-01-28 a Wayback Machine. a film.the-fan.net
* Prinz Bajaja Arxivat 2017-01-13 a Wayback Machine. a kinderfilm-online.de
* Fotografies de Princ Bajaja a Cesko-Slovenská filmová databáze
* Prinz Bajaja: 27 fotografies a fdb.cz
# Mariànovka (Omsk)

* Per a altres significats, vegeu «Mariànovka».
Mariànovka (en rus: Марьяновка) és un poble (un possiólok) de l'óblast d'Omsk, a Rússia, que el 2017 tenia 8.720 habitants. És la seu administrativa del districte rural homònim.

## Referències

* ↑ Почвенная карта России
* ↑ Топографическая карта Омской области
# Rosa Linn

Rozà Kostandian, coneguda artísticament com a Rosa Linn (armeni: Ռոզա Կոստանդյան) (Vanadzor, 20 de maig de 2000), és una cantautora armènia.

## Biografia

Linn va néixer i créixer a Vanadzor, la tercera ciutat més gran d'Armènia. Va començar a tocar el piano a partir de sis anys. El 2013 va participar en la preselecció nacional pel Festival de la Cançó d'Eurovisió Júnior amb la cançó "Gitem".
Linn va començar la seva carrera musical col·laborant amb el label musical americà Nvak Collective, fundat per la cantautora armeniamericana Tamar Kaprelian. El setembre 2021, Linn va publicar la seva primera cançó King, junts amb la cantant americana Kiiara.
L'11 de març es va revelar que Rosa Linn representaria Armènia al Festival de la Cançó d'Eurovisió 2022, que se celebrà a la ciutat italiana de Torí el maig de 2022.

## Referències

* ↑ «Rosa Linn» (en anglès). [Consulta: 18 març 2022].
* ↑ ROZA KOSTANDYAN "Gitem" In Armenian National Selection, JESC 2013. Armenia in Eurovision. 2013-09-23 – via YouTube.
* ↑ Ju, Shirley. «Rosa Linn: Armenia meets America in New Song "King" with Kiiara» (en anglès). Flaunt, 13-09-2021. Arxivat de l'original el 12 de febrer 2022. [Consulta: 18 març 2022].
* ↑ «Armenia: Rosa Linn will head to Turin» (en anglès). Eurovision.tv, 11-03-2022. [Consulta: 18 març 2022].
# Ono

«Ono» té aquests significats:
* Ōno (Fukui), ciutat de la prefectura de Fukui, al Japó
* Ono (Hyōgo), ciutat de la prefectura de Hyōgo, al Japó
* ONO, companyia espanyola de telecomunicació
# Volta a Llombardia 2012

La Volta a Llombardia 2012, 106a edició d'aquesta clàssica ciclista, es disputà el dissabte 29 de setembre de 2012, amb un recorregut de 251 km entre Bèrgam i Lecco. Aquesta edició fou guanyada pel català Joaquim Rodríguez, arribant en solitari després d'atacar a l'última ascensió del dia a Villa Bergano, a una desena de quilòmetres de l'arribada.
La principal novetat d'aquesta edició del Volta a Llombardia era la recuperació del Muro di Sormano, una pujada d'1,92 quilòmetres al 15,83% de pendent mitjà i amb rampes màximes del 25%, que es va excloure de la prova el 1962 per raó de la seva duresa.

## Equips participants

El 18 equips UCI World Tour són presents en aquesta cursa, així com set equips continentals professionals convidats: Acqua & Sapone, Androni Giocattoli-Venezuela, Argos-Shimano, Colnago-CSF Inox, Colombia-Coldeportes, Farnese Vini-Selle Italia i l'Utensilnord Named.
| Núm | Codi | Equip |
| 1-8 | RNT | RadioShack-Nissan |
| 11-18 | ALM | AG2R La Mondiale |
| 21-28 | AND | Androni Giocattoli-Venezuela |
| 31-38 | ARG | Argos-Shimano |
| 41-48 | ASA | Acqua & Sapone |
| 51-58 | AST | Astana Qazaqstan Team |
| 61-68 | BMC | BMC Racing Team |
| 71-78 | CSF | Colnago-CSF Inox |
| 81-88 | COL | Colombia-Coldeportes |
| 91-98 | EUS | Euskaltel–Euskadi |
| 101-108 | FAR | Farnese Vini-Selle Italia |
| 111-118 | FDJ | FDJ-BigMat |
| 121-128 | GRS | Garmin-Sharp |
| Núm | Codi | Equip |
| 131-138 | KAT | Team Katusha |
| 141-148 | LAM | Lampre-ISD |
| 151-158 | LIQ | Liquigas-Cannondale |
| 161-168 | LTB | Lotto-Belisol |
| 171-178 | MOV | Movistar Team |
| 181-188 | OGE | Orica-GreenEDGE |
| 191-198 | OPQ | Omega Pharma-Quick Step |
| 201-208 | RAB | Rabobank ProTeam |
| 211-218 | SKY | Team Sky |
| 221-228 | STB | Team Saxo-Tinkoff |
| 231-238 | UNA | Utensilnord Named |
| 241-248 | VCD | Vacansoleil-DCM |

## Classificació general

| | Ciclista | Equip | Temps | Punts UCI |
| 1 | Joaquim Rodríguez | Team Katusha | 6h 36' 27" | 100 |
| 2 | Samuel Sánchez | Euskaltel–Euskadi | + 9" | 80 |
| 3 | Rigoberto Urán | Team Sky | m. t. | 70 |
| 4 | Mauro Santambrogio | BMC Racing Team | m. t. | 60 |
| 5 | Sergio Henao | Team Sky | m. t. | 50 |
| 6 | Ryder Hesjedal | Garmin-Sharp | m. t. | 40 |
| 7 | Bauke Mollema | Rabobank ProTeam | m. t. | 30 |
| 8 | Oliver Zaugg | RadioShack-Nissan | m. t. | 20 |
| 9 | Alberto Contador | Team Saxo-Tinkoff | m. t. | 10 |
| 10 | Fredrik Kessiakoff | Astana Qazaqstan Team | m. t. | 4 |

## Referències

* ↑ «Lombardía recupera el Muro de Sormano 50 años después». Biciciclismo.com, 31-07-2012.

## Enllaços externs

* Volta a Llombardia (italià) (anglès), La Gazzetta
# Gersoppa

* Per a altres significats, vegeu «Cascades de Gersoppa».
Gersoppa és una petita vila del districte de North Kanara a Karnataka, Índia a la riba esquerra del riu Sharavati, i prop de les cascades del seu nom (Cascades de Gersoppa). A poca distància (3 km) hi ha les ruïnes de Nagarbastikere o Nagar Bastikere, capital dels sobirans jainistes salves (dinastia Salva) de Gersoppa (1409-1610), que hauria tingut 100.000 cases i 84 temples, sent especialment interessant el temple jainista; altres temples en ruïnes es troben a la vora destacant els de Varddhaman o Mahaviraswami amb una imatge de Mahavira, el 24è i darrer jain tirthankar.

## Regne de Gersoppa

El salves jainistes van pujar al poder amb el suport dels reis de Vijayanagar; anomenaven al país com Haive (Haiva) o Tuluva, i a la ciutat Gersoppa però abans es deia Nagar Bastikeri, o simplement Ngaire. El primer que apareix fou Itchappa Wodearu Pritani que va fer donació del temple de Gunvanti prop de Manki el 1409, sota ordes de Pratap Dev Rai Trilochia de la família d'Harihar. La seva neta es va fer independent de fet de Vijayanagar. El rei Krishnadevaraya de Vijayanagar (1509-1529) era de la nissaga de Tuluva i el seu predecessor era d'ascendència salva, segurament de la dinastia que governava Tuluva-Haive Nadu (país) a la costa oest entre Kerala i Malenad.
Chenna Bhairadevi fou reina de Gersoppa (1552-1606) de la dinastia de Tuluva-Salva. La va succeir un noble que segons el costum era fill de la germana o "aliyasantana" segons el costum a Kerala i Tuluva. Altres dues reines van governar a Gersoppa i Haduvalli (un altre principat jainista prop d'Honavar): Bhairadevi i Padmaladevi, però Chenna Bhairadevi fou la reina més important. Les inscripcions l'esmenten com reina d'Haiva, Tuluva i Konkan és a dir el nord i sud de Kanara i el sud de Goa i la costa Malabar. Els portuguesos l'anomenaven Raina da Pimenta. També és esmentada com a reina de Bhaktal. Encara que des de 1565 l'imperi de Vijayanagar estava en decadència, la reina es considerava subordinada (mahamandaleshwara) dels seus reis. Va enfrontar al rei de Keladi o Bednur i al principat menor de Bilgi (un principat veí) i contra els portuguesos es va aliar al sultà de Bijapur i encara que l'ajut d'aquest va arribar tard, la reina va poder rebutjar als portuguesos. Encara que era jainista va fer donacions als temples shaives, vaixnavites i shaktis a diversos llocs. Finalment el rei de Keladi o Bednur i el príncep de Bilgi van formar una aliança reforçada amb un enllaç matrimonial i van derrotar a la reina. Gersoppa fou annexionada a Keladi. La reina fou feta presonera i va morir a Keladi a una presó suposadament el 1608.
El 1623 el viatger italià Delia Valle va descriure Gersoppa la qual ja estava parcialment en ruïnes.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mariàssovo

Mariàssovo (en rus: Марьясово) és un poble del krai de Krasnoiarsk, a Rússia, que en el cens del 2010 tenia 156 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Rosliakovo

Rosliakovo (en rus Росляково) és un possiólok de l'óblast de Múrmansk, a Rússia.

## Geografia

Rosliakovo es troba a la badia de Kola, a 6 km a l'oest de Severomorsk.